Skagen Museum er fortsat uden direktør. Bestyrelsen havde 13 ansøgere til vurdering på sit møde mandag, men ingen passede til den profil bestyrelsen arbejder med. - Vi vil nu arbejde videre med profilen, og så ad den vej forsøge at nå frem til den rette direktør, siger museets formand Vivian Floor. - Vi har næste bestyrelsesmøde i maj, men det er ikke ensbetydende med, at vi venter så længe med at ansætte en ny direktør. Vi er klar til at holde et hurtigt møde, hvis vi får tankerne på plads inden. Vivian Floor oplyser, at det specielt er kravene til ledelse og markedsgføring, der skal indarbejdes i profilen for en ny direktør. Det ventes, at der sker genopslag af stillingen.

Opsummering:
13 søgte stillingen i første omgang, men ingen passede til bestyrelsens tanker om direktør-profil